Tour de France 1906
Den Tour de France 1906 ass vum 4. bis den 29. Juli gefuer ginn, an tëscht den Etappen ass et all Kéier e Roudag ginn. D'Klassement war no Punkten.

Et war den éischten Tour, bei deem d'Flamme rouge, de leschte Kilometer vun der Etapp ugewisen huet.

Et goufen 13 Etappe gefuer, dat heescht zwou Stéck méi wéi dat Joer virdrun. D'Etappe waren och méi laang ginn, soudatt den Tour am Ganze méi wéi d'Hallschent méi laang war, wéi dat Joer virdrun. Déi 7. Etapp war mat 480 km, déi längst déi jee an engem Tour gefuer gouf.

Vun de 76 Coureuren um Depart sinn der nëmme 14 zu Paräis ukomm.

Et war den éischten Tour deen duerch d'Ausland gefouert huet, an zwar mat Strecken duerch Däitschland, Italien a Spuenien.

De René Pottier deen als den éischte Biergspezialist gëllt, war de Gewënner vum Tour. Hien hat et fäerdeg bruecht fir seng Konkurenten am Ballon d'Alsace stoen ze loossen, an e bis op d'Arrivée zu Dijon 47 Minutten ofzeknäppen.

D'Etappen

Um Spaweck 

 All d'Etappen a Generalklassement
 Radsport-News iwwer den 1906

1906
Vëlossport 1906